b'\n_START_ARTICLE_\nGozdarstvo\n_START_SECTION_\nGozdarsko na\xc4\x8drtovanje\n_START_PARAGRAPH_\nGozdarsko na\xc4\x8drtovanje dolo\xc4\x8da predvidene gozdarske dejavnosti v dolo\xc4\x8denem obdobju. Osnovni namen gozdarskega na\xc4\x8drtovanja je ugotoviti obstoje\xc4\x8de stanje gozdov (sestojev), dolo\xc4\x8diti dosegljive gojitvene cilje in predpisati dovoljene ukrepe oziroma posege, ki gozdu (\xc5\xa1e) omogo\xc4\x8dajo dose\xc4\x8di postavljene cilje (izbolj\xc5\xa1anje stanja)._NEWLINE__NEWLINE_Gozdarska stroka razlikuje dolgoro\xc4\x8dno ureditveno na\xc4\x8drtovanje\' in izvedbeno oziroma gojitveno na\xc4\x8drtovanje._NEWLINE__NEWLINE_Desetletni Ureditven na\xc4\x8drt podaja okvirne smernice in omejitve pri posegih v gozd v obdobju; npr. desetletni etat. Detajlni gojitveni in se\xc4\x8dno-spravilni na\xc4\x8drt se sestavi pred predvidenim odkazilom in se\xc4\x8dnjo v sestoju. Upo\xc5\xa1teva smernice ureditvenega na\xc4\x8drta pri konkretni izvedbi poseka.\n_START_SECTION_\nGojenje gozda\n_START_PARAGRAPH_\nGojenje gozda je gozdarska dejavnost, katere temeljna naloga je ohranjati gozd v optimalnem stanju, oziroma ga temu stanju spet pribli\xc5\xbeati._NEWLINE__NEWLINE_Vedeti je treba, da z umetnimi ukrepi ni mogo\xc4\x8de neposredno izbolj\xc5\xa1ati naravno obstojnost in produktivnost gozda. To je zmo\xc5\xbeen le ohranjen gozd! Zato se z gojenjem gozda sku\xc5\xa1a zagotoviti pogoje, da bo gozd v \xc4\x8dim bolj\xc5\xa1i kondiciji za naravno funkcioniranje ._NEWLINE_Z gojenjem se prizadeva ohranjati naraven gozd. Tak gozd lastniku trajno omogo\xc4\x8da najvi\xc5\xa1ji nivo zadovoljevanja materialnih potreb, gozdu pa zanesljiv obstoj in naravno delovanje. Omogo\xc4\x8da torej, racionalno pridobivanje gozdnih proizvodov, brez tveganja za gozd._NEWLINE_Izbolj\xc5\xa1anje in ohranjanje gozda je odvisno od uspe\xc5\xa1nega funkcioniranja naravnih procesov v interakciji okoljskih dejavnikov. Naloga gojenja je zagotoviti tak\xc5\xa1no stanje gozda, da bo njegovo optimalno funkcioniranje mo\xc5\xbeno. Prepre\xc4\x8diti, ali vsaj omejiti mora posege, ki tako delovanje ovirajo._NEWLINE_Klju\xc4\x8dna procesa za naravno funkcioniranje gozda sta fotosinteza in biosinteza. V obeh gre spajanje organskih snovi v biomaso. Procesa najbolj intenzivno potekata v vitalnih osebkih, ki so klju\xc4\x8dni za delovanje ekosistema. Vitalni osebki so vitalno ogrodje zgradbe gozda._NEWLINE_Naloga gojenja je vitalne osebke prepoznati in jih zavestno ohranjati v gozdu. V njem morajo ostati, dokler intenzivno prira\xc5\xa1\xc4\x8dajo, proizvajajo biomaso in les! Tisti, ki prira\xc5\xa1\xc4\x8danja niso ve\xc4\x8d zmo\xc5\xbeni, so se\xc4\x8dno zreli. Po na\xc4\x8delu sonaravnosti, jih je dopustno uporabiti. Nameniti za posek, oziroma za pridobivanje lesa._NEWLINE_Z vidika gojenja gozdov je posek vitalnih dreves vsiljen, gozdu tuj, vendar zavesten poseg v gozdno zgradbo. Ugotavlja se z gozdarskim na\xc4\x8drtovanjem in izvaja kot gojitven ukrep. To pomeni, da mora biti intenzivnost poseka (jakost in pogostost) zmerna in podrejena funkcionalnim potrebam gozda. Omogo\xc4\x8dati mu mora trajno ohranitev in optimalno delovanje._NEWLINE_Zaradi visokih ciljev pridobivanja, se sku\xc5\xa1a produkcijo biomase pospe\xc5\xa1iti z gojitvenimi posegi. To je sicer teoreti\xc4\x8dno mo\xc5\xbeno, vendar v omejenem obsegu. Dolo\xc4\x8den je s potencialom narave, njenimi omejitvami in zmo\xc5\xbenostmi (limiti)._NEWLINE_Rast je mo\xc5\xbeno pospe\xc5\xa1iti le z dodajanjem okoljskega dejavnika, ki je v gozdu najbolj omejen (Liebigovo pravilo minimuma). Obi\xc4\x8dajno je to svetloba. Med drevesne kro\xc5\xa1nje v sestoju se dovaja s svetlobnim red\xc4\x8denjem. Izbiralno red\xc4\x8denje lahko za\xc4\x8dasno povzro\xc4\x8di t. i. rastni pospe\xc5\xa1ek. Pri tem je treba vedeti, da je gozdno drevje v tiso\xc4\x8dletni evoluciji uveljavljeno rastje, ki optimalno funkcionira pri minimalnih odmerkih svetlobe. Zato rastni pospe\xc5\xa1ek lahko u\xc4\x8dinkuje le, \xc4\x8de je svetlobe res premalo - toda v kro\xc5\xa1njah dreves, na gozdnih tleh! Poleg tega je rastni pospe\xc5\xa1ek praviloma manj\xc5\xa1i od prirastka, ki se ga izlo\xc4\x8da z red\xc4\x8denjem. Zato je nesmiselno s presvetlitvami gozda pretiravati. Nasprotno velja, kadar se v gozdu mo\xc4\x8dneje razraste trava in grmovje, je to zanesljiv znak, da se je s posegi \xc5\xbee pretiravalo. V takem primeru je po nepotrebnem zmanj\xc5\xa1ana tudi produkcija biomase, oziroma lesa._NEWLINE_Zavesten premislek o smotrnosti gojitvenih posegov je potreben pri vseh gozdarskih posegih v gozd, tudi pri gojitvenih. Pri obnovi, negi in varstvu gozda._NEWLINE_Med aktualne gojitvene ukrepe spadajo:_NEWLINE__NEWLINE_- umetna obnova gozda: priprava tal (za saditev) in pogozdovanje gozdnih praznin. Naravna obnova gozda (pomladitev) je naravni proces in praviloma poteka samodejno. Zato ni gojitven ukrep._NEWLINE__NEWLINE_- nega gozda temelji na izlo\xc4\x8danju ne\xc5\xbeelenih osebkov iz sestoja: ob\xc5\xbeetev plevela, \xc4\x8di\xc5\xa1\xc4\x8denja grmovja in predrastkov, ter izbiralno red\xc4\x8denje, pri katerem se spro\xc5\xa1\xc4\x8da rastni prostor izbrancem._NEWLINE__NEWLINE_- varstvo gozda: vrsta ukrepov za prepre\xc4\x8devanje po\xc5\xa1kodb po \xc5\xbeivalih (podlubniki, rastlinojedi). V ta namen se uporablja prepre\xc4\x8devalne in zatiralne ukrepe, ter za\xc5\xa1\xc4\x8ditna sredstva in naprave._NEWLINE__NEWLINE_- gojitvene ukrepe kot npr. vna\xc5\xa1anje (introdukcija) vrednej\xc5\xa1ih drevesnih vrst (\xc5\xbelahtnjenje) in izbolj\xc5\xa1anje (melioracija) gozdnih tal z apnenjem in gnojenjem, se danes ne uporablja ve\xc4\x8d._NEWLINE_Fizi\xc4\x8dna zmo\xc5\xbenost gojenja gozdov je objektivno omejena. Kajti, z umetnimi ukrepi, ni mo\xc5\xbeno delati naravnega gozda! Treba pa je spremeniti odnos do gozda in ravnanje z njim. Odgovornost za stanje in funkcioniranje gozda se mora podrediti naravnim zakonitostim, ne pa zahtevam lastnikov in koncesionarjev. Tako, kot je lepo zapisano v deklaraciji o ravnanju z gozdovi in v slovenskem zakonu o gozdovih: re\xc5\xa1itev je sonaravnost in sonaraven gozd!_NEWLINE_V kriznih \xc4\x8dasih zmanjkuje denarja tudi v gozdarstvu. Lepa prilika za streznitev in spreobrnitev. Namesto tehnolo\xc5\xa1ko dovr\xc5\xa1enega izrabljanja zadnjih gozdnih rezerv, bi moral tudi pri nas obveljati \xc5\xbee dolgo poznan princip: ekologija = ekonomija. In ne obratno, kot je to sedaj! Na\xc5\xa1a domovina \xc5\xbee dolgo ni ve\xc4\x8d poru\xc5\xa1ena. Zato mora spet priti na vrsto gozd, da si malo oddahne. \xc4\x8ce tega ne bomo sprevideli in sprovedli, kmalu ne bo , ne ekologije, da bi jo "popravljali", ne ekonomije izpraznjenega gozda, ne dobrin iz njega.\n_START_SECTION_\nPridobivanje gozdnih proizvodov\n_START_PARAGRAPH_\nGozdni proizvodi so materialne dobrine, ki nastajajo v gozdu. Najpomembnej\xc5\xa1i gozdni proizvod je les. Zaradi specifi\xc4\x8dne te\xc5\xbee lesa (900kg/m\xc2\xb3) in te\xc5\xbeavnega terena, kjer nastaja, je pridobivanje lesa , izredno zahtevna naloga. Zahteva posebno znanje in opremo._NEWLINE__NEWLINE_Prva delovna faza pridobivanja lesa je se\xc4\x8dnja. V tej fazi se drevo podre, oklesti in razre\xc5\xbee (skroji) v lesne sortimente (hlode). Sledi spravilo lesa s posebnimi gozdarskimi traktorji, ki transportirajo lesne sortimente, od panja do skladi\xc5\xa1\xc4\x8da na kamionski cesti. Spravilo sestoji iz zbiranja sortimentov na se\xc4\x8di\xc5\xa1\xc4\x8du (obi\xc4\x8dajno z vitlom), vla\xc4\x8denja po gozdni vlaki in skladi\xc5\xa1\xc4\x8denja na kamionski cesti (rampi). Nato sledi prevoz lesa s posebej opremljeni kamioni (z nakladalno napravo), po kamionski cesti do porabnika._NEWLINE__NEWLINE_Pridobivanje lesa je zelo problemati\xc4\x8dna dejavnost za gozd. Zato mora biti dovoljeni posek lesa (etat), skrbno na\xc4\x8drtovan, kontroliran in izveden. Korektno upo\xc5\xa1tevana pravila gozdarske stroke pri poseku in spravilu, omogo\xc4\x8dajo gozdu uspe\xc5\xa1no regeneracijo._NEWLINE__NEWLINE_Pridobivanje ostalih gozdnih proizvodov ni tako intenzivno in je za gozd manj obremenjujo\xc4\x8de. Kljub temu je tudi pridobivanje ostalih gozdnih proizvodov naravno omejeno (limitirano). Zato njihovo pridobivanje urejajo predpisi. Pri pridobivanju velja posebej opozoriti na obzirnost pri nabiranju zdravilnih zeli\xc5\xa1\xc4\x8d, cvetja, gob, plodov. Posebno zvrst pridobivanja v gozdu, predstavlja lovska dejavnost, lovstvo. Poleg same koristi od lova (trofeje, divja\xc4\x8dina, strast in rekreacija), mora lovstvo poskrbeti tudi za naravno ravnote\xc5\xbeje v ekosistemu. Zaradi odsotnosti zveri v njem, morajo lovci prevzeti njihovo funkcijo regulatotja \xc5\xa1tevil\xc4\x8dnosti rastlinojedov . Od uspe\xc5\xa1nosti lovstva je pomembno odvisen tudi razvoj gozda (pomlajevanje).'